Sute de utilizatori se plâng de o problemă cu display-ul la noul iPhone 12. Reacția Apple.
Sute de utilizatori se plâng de o problemă cu display-ul de pe iPhone 12. În anumite momente, display-ul ecranului capătă o culoare verde. Apple este conștientă de problemă și o va rezolva cu un update de software.
Deși costă și 1.000 de dolari, iPhone 12 nu este lipsit de probleme. Mai mulți utilizatori se plâng pe net de ecran. Display-ul capătă o nuanță ciudată în anumite momente sau începe să licăre aleatoriu."Tocmai când mă pregăteam să vând telefonul ca să-mi iau un iPhone 12," spune un utilizator."Credeam că sunt eu nebun, am pățit-o din prima zi," se plânge un altul.Apple este deja conștientă de problemă. Conform MacRumors, Apple a anunțat la magazine să nu accepte ca device-urile să fie trimise în service pentru această problemă.Sam Kohl, Tech YouTuber: "Această situație îi pune pe cei care au această problemă într-o dilemă pentru că ești blocat cu acest telefon până vine rezolvarea, dacă va veni. Apple nu a confirmat public, a fost discutată intern. Vestea bună este că, dacă ai această problemă, să știi că investighează situația.".